Պատասխանատվությունից այն կողմ

«Պատասխանատվությունից այն կողմ»,  1942 թվականին ռեժիսոր Լուիս Սեյլերի կողմից նկարահանված ամերիկայան կարճամետրաժ քարոզչական ֆիլմ։ Այս վավերագրական ֆիլմում վերապատկերվել է Միացյալ Նահանգների ռազմաօդային կորպուսի կապիտան Հյուիթ Թ․ կրտսեր Ուիլեսի կյանքը և կարիերան։
Փերլ Հարբոր նավահանգստի վրա ճապոնացիների հարձակումից հետո Հոլիվուդը շտապել է նկարահանել ֆիլմեր, որոնք կօգնեին հաղթել պատերազմում։ Կինոստուդիան նկարահանում էր գեղարվեստական ֆիլմեր, անհամար մուլտֆիլմեր և կարճամետրաժ ֆիլմեր, որոնք նպատակ էին հետապնդում տեղեկացնել ժողովրդին, բարձրացնել  բարոյական վիճակը, խրախուսել Կարմիր խաչի և այլ կազմակերպությունների օգնությունը երկրում և երկրից դուրս։ Կային նաև ֆիլմեր, որոնք ցուցադրվում էին միայն զինված ուժերի անդամների համար․ այս ֆիլմերը կա՛մ դաստիարակում, կա՛մ ուղղակի զբաղեցնում էին նրանց։
«Պատասխանատվությունից այն կողմ» ֆիլմը լավագույն օրինակներից էր, թե ինչպես է Հոլիվուդը ընդգրկվել և աշխատել բարելավել բարոյական վիճակն ու տղամարդկանց և կանանց խրախուսել ներգրավվել զինծառայության մեջ։ 1943 թվականին ֆիլմը Օսկարի 15-րդ մրցանակաբաշխության ժամանակ արժանացել է մրցանակի «Լավագույն կարճամետրաժ ֆիլմ» անվանակարգում։


== Սյուժե ==
1942 թվականին ամերիկացիներին ուղղված «Զրույցներ բուխարու մոտ» ռադիոդիմումի մեջ ապրիլի 28-ին տեղի ունեցած օդաչուի հերոսության պատմությունը ներկայացրել է նախագահ Ֆրանկլին Դ․ Ռուզվելտը։ Պատմությունը վերաբերվում էր Միացյալ Նահանգների ռազմաօդային կորպուսի ռմբակոծիչ օդաչու Հյուիթ Թ․ Ուիլեսի կյանքին և կարիերային։ Պատմությունն սկսվում է այն պահի նկարագրությամբ, երբ Տեխասի ֆերմաներից մեկում աշխատող Ուիլիսը 1938 թվականին միանում է ռազմաօդային կորպուսին, այնուհետև շարունակում նկարագրել Տեխասի Ռանդոլֆ Ֆիլդ օդուժի բազայում նրա ստացած տեսական ու գործնական հմտությունները։ Որակավորվելով որպես օդաչու՝ նա իր կոչումն ստացել է Տեխասի Քելլի Ֆիլդ ռազմաօդային ուժերի բազայում։
Որպես ռմբակոծիչ օդաչու լեյտենանտ Ուիլեսը 19-րդ ռմբակործան խմբի հետ տեղակայվել է Ֆիլիպիններում։ 1941 թվականի դեկտեմբերի 14-ին, Երկրորդ համաշխարհային պատերազմի առաջին շաբաթների ընթացքում Ուիլեսը Boeing B-17 Flying Fortress չորս շարժիչանոց ծանր ռմբակոծիչի օդաչուն էր, որը հրաման էր ստացել ռմբակոծել Ֆիլիպինյան կղզիների Լեգասպի նավահանգստի մոտ գտնվող ճապոնական ռազմանավերն ու այլ տեխնիկան։
Թեև Ուիլիսը կարողացել է հաջողությամբ կատարել իր առաքելությունը, նրա ռմբակոծիչը հարձակման է ենթարկվել թշնամու 18 գրոհայինների կողմից։ Օդային մարտի ընթացքում երեք գնդացրորդները վիրավորվել էին, իսկ չորրորդը՝ սպանվել, իսկ թշնամու յոթ գրոհայինները ցած էին ընկել։ Ուիլիսը կարողացել է բազա վերադառնալ և օդանավն ապահով կերպով վայրէջք կատարել մթության մեջ՝ երեք հարթ անվադողերով։
Իր համաժողովրդական ուղերձում նախագահ Ռուժվելտը բարձր է գնահատել օդաչուի հերոսությունը և նշել, որ Ուիլիսը ստացել է «Թռրչքային ծառայությունների մարտական խաչ» մեդալը։ Հարգանքի տուրք մատուցելով իր B-17 ռմբակոծիչին՝ կապիտան Ուիլեսը հետագայում ելույթ է ունեցել Սիեթլի Boeing գործարանում՝ շնորհակալություն հայտնելով աշխատողներին։


== Դերերում ==


== Ընդունելություն ==
«Պատասխանատվությունից այն կողմ» Office of War Information-ի հովանու ներքո նկարահանված տիպիկ քարոզչական ֆիլմ էր։ Ֆիլմը նկարահանվել և ցուցադրվել է Warner Bros. կինոընկերության կողմից՝ Motion Picture Committee Cooperating for National Defense-ի հովանավորության ներքո։« Պատասխանատվությունից այն կողմ»-ը երրորդ կարճամետրաժ պատերազմական ֆիլմն էր՝ արտադրված Ուորներ եղբայրների ստուդիայում և սիրված հանդիսատեսի կողմից։


=== Մրցանակներ ===
«Պատասխանատվությունից այն կողմ» ֆիլմը 1943 թվականի Օսկարի 15-րդ մրցանակաբաշխության ժամանակ արժանացել է մրցանակի «Լավագույն կարճամետրաժ ֆիլմի» անվանակարգում։


== Տես նաև ==
Ռոնալդ Ռեյգանի ֆիլմագրություն
Առաջին կինոարտադրության միավոր


== Ծանոթագրություններ ==


=== Նշումներ ===


=== Թվարկումներ ===


=== Մատենագրություն ===


== Արտաքին հղումներ ==
Beyond the Line of Duty(անգլ.) ֆիլմը Internet Movie Database կայքում